जयपुर: राजस्थान पुलिस ने बलात्कार का आरोप लगाकर ब्लैकमेल करने वाले एक गिरोह का पर्दाफाश कर दो महिलाओं सहित चार लोगों को नयी दिल्ली से गिरफ्तार किया है. पुलिस उपायुक्त (दक्षिण) विकास पाठक ने बताया कि अशोक नगर थाना क्षेत्र में घरेलू सहायिका के रूप में काम करने वाली एक महिला ने आठ अगस्त को अपने नियोक्ता के बेटे शौर्य पर दुष्कर्म कर गर्भवती बनाने का आरोप लगाते हुए मामला दर्ज कराया था. इसके बाद महिला की एक रिश्तेदार के पति सौरभदास ने आरोपी शौर्य के पिता वीरेन कटारिया से राजीनामा कराने के लिये 50 लाख रूपये की मांग की.